Publication: Magyar Közlöny
Issue: MK-2009-46 (Year: 2009, Number: 46)
Era: 2004-2010
Section: Mindezeken túlmenõen a 2008. évi CXI. törvény
Paragraph Index: 816

Mindezeken túlmenõen a 2008. évi CXI. törvény a Ket. szabályait több ponton lényegesen módosította és kiegészítette. A módosító törvény indokolása szerint a módosítás célja, hogy „a Ket.-ben szereplõ, felesleges, idõ- és költségpazarló, a magyar gazdaság számára sokszor komoly versenyhátrányt okozó, ügyféli terheket jelentõ rendelkezéseket hatályon kívül helyezze vagy módosítsa.” A módosítás 2009. október 1-jén lép hatályba. A Ket. szabályainak ismertetett célú módosításával összhangban felül kell vizsgálni az ítélkezési gyakorlatot abban a tekintetben is, hogy a hatóság döntéseivel szembeni perorvoslati eljárásokban a törvényhozó által kitûzött céloknak megfelelõen mentesíti-e az ügyfeleket a felesleges eljárásoktól, indokolatlan terhektõl. Helyes-e például ha a bíróság észleli, hogy a hatóság tévedésbõl az érdemi döntését végzésnek nevezte el, és az érdemi bírósági felülvizsgálatra mindenben alkalmas közigazgatási döntést csupán a téves elnevezése miatt érdemben nem vizsgálja felül, hanem egy „megelõzõ” eljárásban a közigazgatási szervet arra kötelezi, hogy hozzon megfelelõ elnevezésû és formájú döntést. Ebben az eljárásban ugyanis a bíróság a hatóság tévedésének minden következményét az ügyfélre hárítva, és ezzel számára jelentõs joghátrányt okozva arra kényszeríti az ügyfelet, hogy perbe vitt jogát egy megismételt eljárásban érvényesítse. A Legfelsõbb Bíróság Közigazgatási Kollégiuma a 2009. február 23-án megtartott ülésén úgy határozott,

Source: https://magyarkozlony.hu/hivatalos-lapok/0965e5a28c388abef52e50916362713705c99c99/dokumentumok/04a50ebcd0b1e584be27bf921e98500d2c63c01b/letoltes